CELEX: 62018CN0701
Language: ro
Date: 2018-11-09 00:00:00
Title: Cauza C-701/18: Cerere de decizie preliminară introdusă de Amtsgericht Nürnberg (Germania) la 9 noiembrie 2018 – Geld-für-Flug GmbH/Ryanair DAC

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/6
            
         
      Cerere de decizie preliminară introdusă de Amtsgericht Nürnberg (Germania) la 9 noiembrie 2018 – Geld-für-Flug GmbH/Ryanair DAC
      (Cauza C-701/18)
      (2019/C 72/08)
      Limba de procedură: germana
      
         Instanța de trimitere
      
      Amtsgericht Nürnberg
      
         Părțile din procedura principală
      
      
         Reclamantă: Geld-für-Flug GmbH
      
         Pârâtă: Ryanair DAC
      
         Întrebarea preliminară
      
      Articolul 3 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (1) trebuie interpretat în sensul că o clauză cuprinsă în termenii și condițiile generale ale unui operator de transport aerian, care nu a fost negociată individual și potrivit căreia în cazul unui contract încheiat pe cale electronică cu un consumator se aplică legea țării în care are sediul transportatorul aerian și care nu este identică cu legea aplicabilă la reședința obișnuită a consumatorului, este abuzivă întrucât induce în eroare consumatorul pe care nu îl informează că, în conformitate cu articolul 5 alineatul (2) al doilea paragraf din Regulamentul (CE) nr. 593/2008 al Parlamentului European și al Consiliului din 17 iunie 2008 privind legea aplicabilă obligațiilor contractuale (Roma I) (2), alegerea unei legi diferite este posibilă numai în mod limitat, nefiind posibilă alegerea oricărei legi, ci doar a legilor aplicabile menționate la articolul 5 alineatul (2) al doilea paragraf din Regulamentul Roma I?
      
         (1)  JO 1993, L 95, p. 29, Ediţie specială, 15/vol. 2, p. 273.
      
         (2)  JO 2008, L 177, p. 6.